Jou Koffiekroeg - Ns. SKRYWERSHUIS - gratis leesstof
Jou nuwe kuierplek. Welkom by die enigste virtuele koffiekroeg op die internet!
Met 'n tikkie verbeelding en die minste konsentrasie, kan jy jouself verlustig aan ons versnaperinge. Ons spyskaart offer goeie leesstof, terwyl ons jou verbeelding op 'n drafstap neem.
Krap hierdie knoppie – indien jy varsgemaalde koffie ruik, is jou verbeelding reg ingeskakel!
Ruik die koffie!
Om aankope te doen – klik op die BOEKWINKEL (bo) balkie. Jy kan die boek se titel in die soekknoppie tik en siedaar!
Klik op die BESTEL NOU balkie.
Kies jou FORMAAT – eBoek of sagteband.
Klik op die 'add to chart' balkie.
Vul jou VOLLEDIGE details in en maak jou betaling. Klik 'Place Order'.
Ontspan en beleef die atmosfeer - sagte musiek, die reuk van varsgemaalde koffie en 'n baksel boerebeskuit uit die oond. Het jy 'n koffie byderhand? Wat van 'n heerlike toebroodjie of 'n vet sny koek!
Wanneer jy die balkie 'Lees uittreksel' klik, sal die boek oopmaak op 'n bladsy. Jy kan 'n voorsmakie lees uit die boek. Skuif jou muis na die onderkant van die blok waarin die omslag verskyn. 'n Grys gedeelte verskyn. Klik op die pyltjie wat af wys en die volgende bladsy sal verskyn. Jy kan die bladsy se grootte verstel om aan te pas. Geniet dit.
VOEDSEL VIR DIE SIEL - Carl von Maltitz
'n Lekkerlees slaaptydstorie - Bets Koen
Leer jou kind hoe om spotters te hanteer of hoe om nie die spot te dryf met ander maatjies nie.
Girlie – Bets Koen.
Belofte van beskerming - Dr. Deon Hoffman
(DIE AFRIKAANSE WEERGAWE VAN 'South Africa – a Pilgrims's Guide to hope').
Hierdie boek poog om 'n perspektief te bring op die werking van 'n vyand wat geen genade het nie en wat sy aanvalle loods vanuit 'n onsigbare geesteswêreld. Ten einde dit wat op 'n fisiese vlak in ons wêreld afspeel te kan verstaan, moet ons 'n begrip hê van die geestelike oorsprong daarvan. Die leser word gewys op 'n alternatief – die verbond wat God eeue gelede ingestel het met Sy volk [en kinders] en die hernieude verbond wat geskryf is in Jesus se bloed wat vandag nog, meer as ooit, geldig is – 'n belofte van Sy beskerming vir dié wat na Sy weë wandel.
Wanneer romanse lei na intriges - Jan Bonthuys
Jan Bonthuys verras met 'n roman wat van die een intrige na die ander lei.
Die karakters is veral ook interessant.
Die hoofkarakter, Emma, word met patos beskryf en laat mens toe om haar teerheid en psigiese toestand met empatie te bejeën. Jan slaag ook daarin om die laaghartige en bombastiese antagonis, Gert, as 'n tipiese misoginis uit te beeld – nie net deur die karakter se optredes nie, maar ook deur die dialek van die karakter.
'n KINDERBOEK wat verras - Eloise Clasen
Eloise Clasen slaag daarin om 'n kinderboek te skep wat die kind se verbeelding aangryp, maar betrek ook die kind by die besonderse illustrasies deur Braam Botha. Indien jy dink dat 'n wit- en swart kinderboek vervelig moet wees, dink jy heeltemal verkeerd! Die verhale is met kundigheid geskryf en skep die tema van mimiek. Die boek is 'n kinderteater, 'n ontdekkingsreis van verbeelding en ook realiteit.
DIGBUNDEL met 'n uitsonderlike tema - Jeanita le Roux
'n Kinderboek vir 'n dapper seuntjie, Wico
Lees uittreksel hier
Avontuur roman saam met Babs Botha
Dit is tragies dat die 'herfstyd' van die lewe onverwags in 'wintertyd 'kan verander en dan is dit te laat vir daardie laaste avontuur. Mona, Essie, Lilly en Glenda is vier vriendinne wat teen die einde van hulle herfstyd tot die besef gekom het dat die uurglas uitloop; dat geleentheid vir nuwe belewenisse skraps raak.
HARTSWOORDE saam met 'n talenvolle digter
Lees gerus 'n uittreksel uit hierdie prag bundel van LOGAN ADAMS. Sielswoorde wat na haar sny. Logan skryf met egtheid en 'gesels' met die leser met roerende gedigte.
STUDIEHANDLEIDING - Jy Kan! En dit werk ...
Wanneer jy die Skrif dieper lees - met Eugene Pienaar
AANBEVEEL DEUR: Theuns Opperman, Leraar
LIEFDESVERHOUDINGS IS SOMS ONVERKLAARBAAR - Ronél le Roux
Sinopsis – Wakanda
ROMAN AS 'N HOOFDIS - Elsabé Welman
'n Siektetoestand laat Arno en Orna kinderloos. Sy argeloosheid daaroor verwoes hulle huwelik. Ewald se vrou beswyk aan komplikasies na 'n motorongeluk en laat hom en hul baba agter.
Wedersydse ondersteuning tussen Orna en Ewald laat die vonke spat. Ewald se niemand-sal-weet-nie word almal-gaan-weet toe Orna aangekla word van moord. Die spanning is ondraaglik en veroorsaak wantroue teen mekaar,.
VERFRISSEND OP DIE SPYSKAART - Schönrad Stander
HOPE FOR SA - a pilgrims guide
TITLE: South Africa: a Pilgrim's guide to hope
GENRE: Christian literature, Motivational
SMUL VOORSMAKIE OOR ROMANSE IN PARYS
Tinka se reis na Parys - Schönrad Stander
EENDAG IS DAAR – Ernest Loth
Hierdie boek bied 'n modernisering van die bekendste sprokies en bring nuwe sienings van onsself, nuwe werklikhede en nuwe plekke. Dit is 'n kombinasie van karakters, verhale en ruimtes, dit is plesierig, humoristies, eie aan ons wêreld en tyd. Naby aan ons lyf en lewe, omdat ons die foute van die verlede opnuut besef, en opnuut weet dat mense mekaar nodig het, dat mense kan verander, dat die slegte weer goed kan word, dat ons mekaar kan en moet vergewe ter wille van die mens en die wêreld se voortbestaan.
Woestyn ROMANSE en stroopsoet water
KARMA – Louise van Gass
Van plaaskind tot plaasboer - Abie Pietersen
Die boek is vol goeie humor, maar het 'n ernstige hoop- en motiverings-boodskap.
BETTIE SE ROOI TOWERSAK - Judy de Bruin
Bettie se rooi towersak, deur Judy de Bruin, is vol verrassings en pragtige illustrasies vir kleuters.
REIS IN GOD SE WIL - Mary Mc Gluwa
Lees 'n uittreksel uit hierdie ongelooflike boek van 'n skrywer met 'n groot gees en 'n onwrikbare geloof.
As God sy wil vir jou geopenbaar het en jy terug dink aan die verlede, die pad waarlangs Hy jou gelei het om sy wil in jou lewe te ontdek, maak dit die reis baie interessant en uitdagend. Dit maak jou bestaan op aarde sinvol. Dit kleur jou lewe in volgens God se wil. Dit beteken nie dat jy volmaak is nie, maar dat jy op pad is na volmaaktheid en na heiligheid in Jesus Christus.
Lees gerus die eerste hoofstuk van Natasha Nilson se debuutboek – DIE OOREENKOMS.
Natasha is 'n nooi uit Bethlehem, Vrystaat en woon tans in Senekal. Sy is die bestuurder van 'n meubelbesigheid, 'n enkel ma van twee pragtige kinders en 'n groot dromer.
GENADE OORVLOEDIG -Berry Jacobs
'n Mens kan net wonder waarheen is die lewe op pad, waarom al die gejaag na niks. Die mens jaag steeds na iets groters en beters. Dikwels word daar na grashalms gegryp. Daar is niks nuuts onder die son nie, wat gebeur het, sal weer gebeur, wat was, sal weer wees.
Mag God elke leser die genade skenk, mag ons Hom toelaat om ons te verander na Sy beeld, en mag ons standvastig wees, onbeweeglik, altyd oorvloedig in die werk van die Here.
HUMOR MET 'N TRAAN OF TWEE
DIE GRIESELS VAN POESPASVLEI (Deel 1) – Nico Schamrel.
Van struggle en suffer kan jy die Griessels niks vertel nie. Myn-blaster Frik blaas alles op; as dit nie die stock car No. 10 is nie, is dit die brug op die N2. Die tweeling sukkel met die eenmaaltafel, Fanny is vreemd omdat sy van die begraafplaas kom en Kees kom van onder die pienk lakens, die dat hy skeeftrek.
VOORGEREG - Uit hierdie Valkenburg
'n Nuwe digter wat in die grendeltyd sy debuut gemaak het, is die oud-onderwysman en dramaturg van die Paarl, Ernest Loth. Hy skilder al vir 'n geruime tyd en het nou ook weer die kwas van die esel afgehaal. Hierdie gedigte skryf hy tussen 27 Maart en 30 April 2020 – 'toe die digter saam met die hele Suid-Afrika en die res van die wêreld afgesonder was.'
'n Lekkerny vir soet kinders!
DIE NAG TOE DIE MAAN GEVAL HET – Bets Koen
Hierdie boek bevat besonderse illustrasies wat hierdie pragtige kinderboek komplimenteer. Bets Koen se verhaal is beslis iets wat enige kind sal wil bewaar!
ROMAN: WANNEER MENSE MEKAAR VIND
SINOPSIS: Wraak, liefde, sonde, verlange, oneerlikheid, hoogmoed, geheime en geloof – alles hou 'n verband met mekaar en almal word deel van mekaar se lewe, of dit reg of verkeerd is.
Liena Kleingeld se verlange na die waarheid bring haar terug na die kind met die blonde kuif. Maar wraak bring tragedie en 'n jong vrou se liefde vir haar man word tot die uiterste beproef. Elkeen het sy eie geheime – sommige is swart en ander s'n sonde.
EN DAN IS DAAR ENGEL …
LEES HOOFSTUK 1 & 2
LEKKERBEKIGE KOMEDIE - Riaan Palmer
Die Heilige Koeie se moe is 'n bundel vol onheilige gedagtes. Dit vra waaroor moe die Heilige Koeie nou weer. Wie is die tannies in hulle Fortuners en waarheen is hulle op pad? Wat is badbomme en hoe werk dit nou eintlik? Waarnatoe hardloop die mense wat ons langs die pad sien? Vlug hulle vir iemand? Hoekom moet die toilet se sitplek plat wees?
Die versameling humoristiese kommentaar en staaltjies verduidelik hoekom Riaan Palmer altyd in die moeilikheid is.
DIE WENSE VAN 'N JONG MEISIE
PETRONELLA, KONINGIN VAN DIE KAROO – Nico Schamrel
Op twee plase in die Karoo rus 'n berg met die lyf van 'n dier en 'n kop van 'n roofvoël. Daar maak die kransaasvoëls nes. Op daardie berg lê die spore van onvrede en onmenslikheid, skandes en klug – en daardie spore loop net na een plek ..
'N STORM IS VERBY – Ronel Dunn
"Weet jy hoekom is ek nie gelukkig nie?" het hy vir die son gevra, maar nie gewag vir 'n antwoord nie.
Die prag digbundel van Magdalie Grobler – Oktoberkind – is nou beskikbaar by ons aanlyn winkel.
Oktoberkind is Magdalie hart en siel op papier, 'n versameling gedigte wat 'n geskrewe rekord is van wie ek is wanneer die wêreld nie kyk nie. Met die verskyning van haar bundel Oktoberkind, stel Magdalie Grobler haar talent as digter ongebonde ten toon.